Logo, company name

Description automatically generated

# Ο ΚΟΑ τίμησε τη μνήμη του Χαράλαμπου Κουκουλαρίδη

**«**Ο αθλητισμός φανερώνει το ανθρωπιστικό του πρόσωπο και την εθελοντική του δράση, προβάλλοντας και το σύνθημα «ΔΩΣΤΕ ΑΙΜΑ, ΣΩΣΤΕ ΖΩΕΣ». Αυτά τα λόγια τόνισε μεταξύ άλλων ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης  στο χαιρετισμό του κατά την εκδήλωση αιμοδοσίας που διοργάνωσε ο ΚΟΑ για 23η χρονιά στη μνήμη του πρώην Γενικού Διευθυντή του Οργανισμού Χαράλαμπου Κουκουλαρίδη. Η εκδήλωση έγινε την Τρίτη 25 Φεβρουαρίου 2020 και σε αυτήν παρέστησαν επίσης το μέλος ΔΣ ΚΟΑ Στέλιος Στυλιανού, η Γενική Διευθύντρια Δρ. Μαίρη Χαραλάμπους Παπαμιλτιάδη, ο Διευθυντής του ΑΣΑΕΦ Συνταγματάρχης Κωνσταντίνος Καλός, η εκπρόσωπος της ΚΟΕ Άντρη Σιάλου, στρατιώτες του λόχου αθλητών, το προσωπικό του ΚΟΑ, καθώς και ο γιός του αείμνηστου Κουκουλαρίδη, Δάνης.

Ο Πρόεδρος του ΚΟΑ, αφού ευχαρίστησε τους παρευρισκόμενους, αναφέρθηκε και στον αείμνηστο Χαράλαμπο Κουκουλαρίδη, λέγοντας τα ακόλουθα:  «Ο ΚΟΑ αποδίδει την πρέπουσα τιμή σε ένα σεμνό αγωνιστή του αθλητισμού και της πατρίδας μας. Από τη θέση του  Γενικού Διευθυντή του ΚΟΑ υπηρέτησε τον αθλητισμό με συνέπεια και ανιδιοτέλεια, αφήνοντας ανεξάντλητη τη σφραγίδα του για την πρόοδο και ανάπτυξη του κυπριακού αθλητισμού, δημιουργώντας παράλληλα τις προϋποθέσεις για αθλητική ενασχόληση των παιδιών, συνδράμοντας στην καθιέρωση εθνικών σχεδιασμών και προγραμμάτων».

Ο Δάνης Κουκουλαρίδης μιλώντας στην εκδήλωση ευχαρίστησε τον Οργανισμό για την εκδήλωση που διοργανώνει κάθε χρόνο στη μνήμη του πατέρα του και ευχήθηκε ότι καλύτερο στον ΚΟΑ και στον Αθλητισμό μας.